A picture containing logo

Description automatically generated

2025 08 04  
PRANEŠIMAS ŽINIASKLAIDAI

**Telecentro duomenų centras DC3 tapo valstybiniu duomenų centru**

**AB Lietuvos radijo ir televizijos centras (Telecentras) informuoja, kad bendrovės pastatytam duomenų centrui DC3 LR Vyriausybė suteikė valstybinio duomenų centro (VDC) statusą.**

**Nutarimas dėl DC3 įtraukimo į valstybinių duomenų centrų sąrašą priimtas liepos 30 d. Vyriausybės posėdyje. Įgijus VDC statusą šiame duomenų centre artimiausiu metu planuojama valstybės institucijoms bei organizacijoms pradėti teikti serverių talpinimo, IT debesijos bei kitas paslaugas pagal centralizuotai teikiamų IT paslaugų katalogą.**

**„Vyriausybės sprendimas neabejotinai prisidės prie spartesnio valstybės strategijos centralizuoti ir suefektyvinti IT ūkio valdymą įgyvendinimo, valstybės informaciniams ištekliams suteiks didesnį saugumą, leis sutaupyti energijos ir finansų“, – teigia Telecentro vadovas Remigijus Šeris.**

**Valstybinis duomenų centras VDC3 yra vienas didžiausių ir moderniausių duomenų centrų Lietuvoje. Jam suteiktas tarptautinis Tier III sertifikatas, taip pat nepriklausomo auditoriaus patvirtinta visiška atitiktis** reikalavimams, keliamiems valstybiniams duomenų centrams. **Dėl dubliuotų energijos, vėsinimo, telekomunikacinių ir kitų sistemų VDC3 užtikrina iš esmės šimtaprocentinį nepertrūkstamą funkcionavimą ir paslaugų pateikiamumą.**

**Daugiau informacijos:**

Valdas Kaminskas, komunikacijos vadovas  
[v.kaminskas@telecentras.lt](mailto:v.kaminskas@telecentras.lt); +370656 05756  
[www.telecentras.lt](http://www.telecentras.lt)